
ΠΡΟΣ:    ΤΟΝ ΔΗΜΑΡΧΟ ΒΟΛΟΥ
                            ΕΝΤΑΥΘΑ
ΠΡΟΣ:    ΤΟΝ ΔΗΜΑΡΧΟ ΒΟΛΟΥ

 
      ΟΡΟΙ ΔΙΑΚΗΡΥΞΗΣ ΓΙΑ ΤΗΝ ΕΚΜΙΣΘΩΣΗ
ΤΟΥ   ΔΗΜΟΤΙΚΟΥ   ΚΤΙΡΙΟΥ «ΑΡΧΟΝΤΙΚΟ ΚΑΡΑΒΕΡΓΟΥ»

ΣΤΗ ΜΑΚΡΙΝΙΤΣΑ
           Ο Δήμος Βόλου διενεργεί Δημόσιο Πλειοδοτικό Διαγωνισμό με φανερή προφορική διαδικασία προσφορών για την εκμίσθωση  του δημοτικού    κτιρίου «Αρχοντικό Καραβέργου» που βρίσκεται στη Μακρινίτσα, σύμφωνα με τις διατάξεις του άρθρου του άρθρου 553 παρ. 3 του Ν. 5314/2026.   
Η εκμίσθωση γίνεται με δημοπρασία κατά τις διατάξεις του  ν.5314/2026 βάσει των παρακάτω όρων που καθόρισε η  Δημοτική Επιτροπή με την αριθ. 770/2026 απόφασή της και αφού έλαβε υπ΄όψιν της :
·  Τις διατάξεις  του άρθρου 138 παρ.2 περ.αη.ι. του Ν.5314/2026 , τα άρθρα  574 – 618 Α.Κ.

· Την αριθμ.    288/2026  απόφαση του Δημοτικού  Συμβουλίου   για την εκμίσθωση  του    δημοτικού   κτιρίου «Αρχοντικό  Καραβέργου» που βρίσκεται στη Μακρινίτσα  σύμφωνα με τις διατάξεις του άρθρου 553 παρ. 3 του Ν. 5314/2026 .  
· Την αριθμ. 744/2026 απόφαση της Δημοτικής Επιτροπής για καθορισμό της τιμής εκκίνησης της δημοπρασίας  του ως άνω ακινήτου σύμφωνα με τις διατάξεις του άρθρου 563 παρ. 3 του Ν.5314/2026.
· Καλείται να καταρτίσει τους όρους διεξαγωγής της δημοπρασίας  (Δημοσίου Πλειοδοτικού  Διαγωνισμού)  με φανερές προφορικές προσφορές, για την εκμίσθωση  του    δημοτικού   κτιρίου «Αρχοντικό  Καραβέργου» που βρίσκεται στη Μακρινίτσα  σύμφωνα με τις διατάξεις του άρθρου 553 παρ. 3 του Ν. 5314/2026, σύμφωνα με το παρακάτω σχέδιο διακήρυξης της δημοπρασίας:

 Άρθρο 1

Αντικείμενο της παρούσας διακήρυξης είναι η εκμίσθωση  του    δημοτικού   κτιρίου «Αρχοντικό  Καραβέργου» που βρίσκεται στη Μακρινίτσα  σύμφωνα με τις διατάξεις του άρθρου 553 παρ. 3 του Ν. 5314/2026.   Επειδή πρόκειται για  ημιτελές κτίριο που χρήζει πλήρους αποκατάστασης, ο ενδιαφερόμενος υποχρεούται να καταθέσει μαζί με τα δικαιολογητικά, όπως αυτά περιγράφονται στο άρθρο 4 της παρούσας, και να υλοποιήσει ως μισθωτής συνοπτικό επενδυτικό σχέδιο  με ρητές δεσμεύσεις πλήρους ανακαίνισης και αναβάθμισης του μισθίου καθώς και μελέτη προϋπολογισμού του έργου.
ΠΕΡΙΓΡΑΦΗ ΤΟΥ ΜΙΣΘΙΟΥ

1)Υπάρχουσα κατάσταση
Το   μίσθιο δημοτικό ακίνητο  είναι τριώροφο κτίριο   με παράπλευρο χώρο αποθήκης –μηχανοστασίου, που αποτελείται από  ισόγειο εμβαδού 107,60τμ, Α΄ όροφο εμβαδού 108,40τμ και Β΄ όροφο εμβαδού 108,40τ.μ. συνολικού εμβαδού 324,40 τ.μ. Ο Δήμος Βόλου, επιδιώκοντας την αναβάθμιση του μισθίου,  ορίζει ότι προκειμένου να  λειτουργήσει ως     ξενοδοχείο, θα πρέπει να γίνει πλήρης αποκατάσταση και λειτουργική αναβάθμιση του δημοτικού   κτιρίου «Αρχοντικό  Καραβέργου», που βρίσκεται στη Μακρινίτσα  σύμφωνα με τις διατάξεις του άρθρου 553 παρ. 3 του Ν. 5314/2026, με στόχο τη δημιουργία ενός σύγχρονου, ασφαλούς και αισθητικά αναβαθμισμένου χώρου.

Η αποκατάσταση θα γίνει σε ολόκληρο το κτίριο και θα γίνει σύμφωνα με τους κανόνες της επιστήμης και σύμφωνα με τις εγκρίσεις της Εφορείας Νεοτέρων Μνημείων Θεσσαλίας λόγω του χαρακτηρισμού του κτιρίου ως διατηρητέο (ΦΕΚ 768/Β/31.10.86)  και θα τηρηθούν όλα τα παραδοσιακά πρότυπα κατά την  αποκατάσταση του.
Οι εργασίες που θα γίνουν είναι αποκαταστάσεις εσωτερικών επιχρισμάτων, ανακαινίσεις  υφιστάμενων λουτρών, επισκευή και αντικατάσταση στέγης, αντικατάσταση όλων των κουφωμάτων, επισκευή και συντηρήσεις των παλαιών προτύπων, αποκατάσταση των ξύλινων ορόφων, ηλεκτρική εγκατάσταση, υδραυλική εγκατάσταση, νέα εγκατάσταση κλιματισμού, αποκατάσταση εξωτερικών επιχρισμάτων και νέα αρμολογήματα, επισκευή -αποκατάσταση ξύλινων δαπέδων, νέες ξύλινες εσωτερικές σκάλες, όπου αυτή που οδηγεί στον όροφο έχει μεταβληθεί, χρωματισμοί . Όλες οι εργασίες θα γίνουν με τον παραδοσιακό τρόπο και με παραδοσιακά υλικά. 
Συγκεκριμένα οι εργασίες που πρέπει να γίνουν καθώς και ο συνολικός προϋπολογισμός της επένδυσης ανέρχεται στο ποσό των 518.610,00 € και αναλύεται ως εξής:
1) ΧΩΡΟΣ ΙΣΟΓΕΙΟΥ

Καθαιρέσεις σοφάδων 

Επιχρίσματα

Ηλεκτρολογική εγκατάσταση

Υδραυλική εγκατάσταση

Αντικατάσταση και Τοποθέτηση νέων εσωτερικών κουφωμάτων 

Αντικατάσταση και Τοποθέτηση νέων εξωτερικών κουφωμάτων 

Χρωματισμοί

Νέα δάπεδα από πέτρα

Επένδυση των λουτρών με  κεραμικά πλακίδια 

Νέα είδη υγιεινής

2) ΧΩΡΟΣ  1ου ΟΡΟΦΟΥ

Καθαιρέσεις σοφάδων 

Επιχρίσματα

Ηλεκτρολογική εγκατάσταση

Υδραυλική εγκατάσταση

Αντικατάσταση και Τοποθέτηση νέων εσωτερικών κουφωμάτων 

Αντικατάσταση και Τοποθέτηση νέων εξωτερικών κουφωμάτων 

Χρωματισμοί

Νέα δάπεδα από ξύλο

Επένδυση των λουτρών με  κεραμικά πλακίδια 

Νέα είδη υγιεινής

Νέα Ξύλινη σκάλα

3) ΧΩΡΟΣ  2ου ΟΡΟΦΟΥ

Καθαιρέσεις σοφάδων 

Επιχρίσματα

Ηλεκτρολογική εγκατάσταση

Υδραυλική εγκατάσταση

Αντικατάσταση και Τοποθέτηση νέων εσωτερικών κουφωμάτων 

Αντικατάσταση και Τοποθέτηση νέων εξωτερικών κουφωμάτων 

Χρωματισμοί

Νέα δάπεδα από ξύλο

Επένδυση των λουτρών με  κεραμικά πλακίδια 

Νέα είδη υγιεινής

Νέα Ξύλινη σκάλα

ΕΓΚΑΤΑΣΤΑΣΗ ΑΝΤΛΙΑΣ ΘΕΡΜΟΤΗΤΑΣ

ΕΞΩΤΕΡΙΚΗ ΕΠΙΣΚΕΥΗ ΣΟΦΑΔΩΝ –ΑΡΜΟΛΟΓΗΜΑΤΑ
ΠΑΡΑΣΠΙΤΟ

Τοποθέτηση νέας στέγης

 Επένδυση με πέτρα 

 Εσωτερικά επιχρίσματα

Χρωματισμοί

Εγκατάσταση κουζίνας

Ξύλινα κουφώματα

Ηλεκτρική εγκατάσταση

Υδραυλική εγκατάσταση

Κλιματισμός

                                    ΕΠΙΜΕΤΡΗΣΕΙΣ ΕΡΓΑΣΙΩΝ 

ΚΑΘΑΙΡΕΣΕΙΣ
Ισόγειο

(9,36+3,44+9,36+3,44+4,15+3,7+4,15+3,7+4,77+3,89+4,77+3,89)

Χ3,0=175,86τ.μ.
1ος Όροφος

(9,36+3,44+9,36+3,44+4,15+3,7+4,15+3,7+4,77+3,89+4,77+3,89)
2ος Όροφος

(9,56+8,48+9,56+8,48)Χ3,0=108,24τ.μ.

Σύνολο καθαιρεσεων=460,00τ.μ.

ΤΟΙΧΟΠΟΙΙΕΣ  ΕΣΩΤΕΡΙΚΕΣ

Ισόγειο

(4,15+1,60+3,40+3,4+3,8+3,80)χ3,00=60,45τ.μ.
1ος Όροφος

(4,33+3,06+3,26+5,30+2,47+1,80+3,63)χ3,00=71,55τ.μ.
2ος Όροφος

(4,33+3,06+3,36+2,26+2,47+2,47+1,80+3,63)χ3,00=70,14τ.μ.

Σύνολο τοιχοποιίας=  203,00τ.μ.

ΕΠΙΧΡΙΣΜΑΤΑ

Ισόγειο

(4,53+3,83+4,53+3,53+1,80+4,15+4,15+1,8)χ3χ2φορες=170,00τ.μ.

(3,44+3,44+3,44+3,44+1,20+3,4+1,2+3,4+1,6+3,4+1,6+3,4)χ3χ2φορές =
198,00 τ.μ.

(1,97+3,74+4,60+1,20+4,6+2,5+2,50+4,15+4,15)χ3χ2φορές=174,0τ.μ.
1ος Όροφος

(4,25+2,5+4,27+2,5)χ3,0χ2φορ=82,00τ.μ.

(4,25+2,56+4,23+2,57+4,08+3,36+3,36+4,08)χ3χ2φορ=170,82τ.μ.

(4,85+2,9+2,47+1,8+3,59+5,39+3,63+1,20+3,91)χ3,00χ2φορ=178,44τ.μ.
2ος Όροφος

(4,34+2,54+4,34+2,54)χ3χ2φορ=82,56τ.μ.

(4,34+1,65+4,35+1,65+303+4,14+3,03+4,14)χ3χ2φορ=101,76τ.μ.

(2,47+2,5+2,47+2,50+3,51+4,50+3,50+4,50)χ3,0χ2φορ=155,70τ.μ.

Σύνολο επιχρισματων=1315,0τ.μ.

ΧΡΩΜΑΤΙΣΜΟΙ

Όπως επιχρίσματα   1315,00τ.μ.

ΕΞΩΤΕΡΙΚΑ ΑΡΜΟΛΟΓΗΜΑΤΑ

(11,25+9,60+11,25+9,60)Χ10,00=417,00τ.μ.

ΠΛΑΚΑΚΙΑ ΛΟΥΤΡΩΝ

Ισόγειο

(4,15+1,78+1,78+4,15)χ3,00+4,15χ1,80=42,96τ.μ.

(3,40+1,60+3,40+1,60)χ3,00+3,40χ1,60=35,44τ.μ.
1ος Όροφος

(3,00+1,25+3,00+1,25)χ3,0+3,0χ1,25=29,25τ.μ.

(2,50+1,80+2,50+1,80)χ3,00+1,80χ2,50=29,30τ.μ.
2ος Όροφος

(2,05+1,55+2,05+1,55)χ3,0+2,05χ1,55=24,75τ.μ.

(2,40+1,40+2,40+1,40)χ 3,0+2,40χ1,40=26,16τ.μ.

(1,62+2,20+1,65+2,20)χ3,00+1,65χ2,20=26,73τ.μ.

Σύνολο  πλακιδιων=214,59τ.μ.

ΔΑΠΕΔΑ ΑΠΟ ΠΕΤΡΑ

Ισόγειο

3,53χ4,83+1,97χ3,48+1,20χ4,80+3,44χ3,44+1,20χ3,44+4,15χ2,55=75,00τ.μ.

ΔΑΠΕΔΑ ΞΥΛΙΝΑ

1Ος Όροφος

9,56χ8,35=80,00τ.μ.
2ος Όροφος

9,56χ8,35=80,00τ.μ.
Σύνολο ξύλινων δαπεδων=160,00τ.μ.

ΞΥΛΙΝΕΣ ΟΡΟΦΕΣ

Ισόγειο   80,00τ.μ
1ος Όροφος 80,00τ.μ.
2ος Οροφος=80,00τ.μ.

Σύνολο=240,00τ.μ.

ΞΥΛΙΝΗ ΣΚΑΛΑ

Βαθμίδες 51 τεμάχια

ΕΣΩΤΕΡΚΑ ΚΟΥΦΩΜΑΤΑ

Ισόγειο   τεμάχια 5

1ος Όροφος τεμάχια 4

2ος Όροφος τεμάχια 6

Σύνολο εσωτερ.κουφωμάτων  15 τεμάχια

ΕΞΩΤΕΡΙΚΑ ΚΟΥΦΩΜΑΤΑ

Ισόγειο

Πόρτα Εξωτερική 1 τεμάχιο

Παράθυρα  2 τεμάχια

1Ος Όροφος

Παράθυρα 8 τεμάχια

2Ος Όροφος

Πόρτα εξωτερική  1 τεμάχιο

Παράθυρα 14 τεμάχια

Σύνολο   2 πόρτες

             24 παράθυρα

ΕΙΔΗ ΥΓΙΕΙΝΗΣ

7 Σετ λουτρού

ΝΤΟΥΛΑΠΕΣ ΥΠΝΩΔΩΜΑΤΙΩΝ

1,20Χ3,00 Χ7 φορές =25,20τ.μ.

ΗΛΕΚΤΡΙΚΗ ΕΓΚΑΤΑΣΤΑΣΗ

ΥΔΡΑΥΛΙΚΗ ΕΓΚΑΤΑΣΤΑΣΗ

ΕΓΚΑΤΑΣΤΑΣΗ ΚΛΙΜΑΤΙΣΜΟΥ

ΠΑΡΑΣΠΙΤΟ

ΕΠΕΝΔΥΣΗ ΠΕΤΡΑΣ

(5,0+5,00+5,00+5,00)χ3,0=75,00τ.μ.

ΞΥΛΙΝΗ ΣΤΕΓΗ

6,00Χ6,00Χ1,50=54,00τ.μ.

ΕΠΙΧΡΙΣΜΑΤΑ ΕΣΩΤΕΡΙΚΑ

(5,00+5,00+5,00+5,00)Χ3,0=60,00τ.μ.

ΧΡΩΜΑΤΙΣΜΟΙ

Όπως επιχρίσματα =60,00τ.μ.

ΕΞΩΤΕΡΙΚΑ ΚΟΥΦΩΜΑΤΑ

Πόρτα εξωτερική 1 τεμάχιο

Παράθυρα εξωτερικά  2 τεμάχια

ΕΓΚΑΤΑΣΤΑΣΗ ΚΟΥΖΙΝΑΣ ΜΠΑΡ

                                ΠΡΟΥΠΟΛΟΓΙΣΜΟΣ  ΕΡΓΑΣΙΩΝ
Καθαιρέσεις σοφάδων                                      460,00τ.μ. Χ 30,0€= 13800,00€

Εσωτερικές τοιχοποιίες                                    203,00τ.μ. Χ 70,00€=14210,00€

Επιχρίσματα                                                   1315,00τ.μ. Χ 40,00€=52600,00€

Χρωματισμοί                                                  1315,00τ.μ. Χ 30,00€=39450,00€

Νέα δάπεδα από Πέτρα                                    75,00τ.μ.  Χ 110,00€=8250,00€

Νέα δάπεδα από ξύλο                                    160,00τ.μ. Χ 200,00€=32000,00€

Νια ταβάνια ξύλινα                                        240,00τ.μ. Χ 150,00€=36000,00€

Επένδυση πλακιδίων                                     215,00τ.μ. Χ 100,00€=21500,00€

Ηλεκτρολογική εγκατ  κατ αποκοπή                     8 τμχ Χ 4000,00€=32000,00€

Υδραυλική εγκατ κατ αποκοπή                              8τμχΧ 3000,00€=24000,00€

Αντικ. και Τοποθέτηση  εσωτερ. Κουφ πόρτες  15τμχ Χ 1000,00€  =15000,00€                      

Αντικ. και Τοποθέτηση  εξ. κουφ παράθυρα      26τμχ Χ 2500,00€ =65000,00€

Αντικ. και Τοποθέτηση  εξ. κουφν πόρτα μονοφ.    1τμχ Χ 2000,00€=2000,00€

 Αντικ. και Τοποθέτηση  εξ. κουφ πορτα δίφυλλη  2τμχ Χ 3500,00€ =7000,00€

Ξύλινες βαθμίδες                                                   51τμχ Χ 500,00€=25500,00€

Είδη υγιεινής                                                          7τμχ Χ 1000,00€=7000,00€

Ξύλινη στέγη                                                     54,00τ.μ.Χ 400,00€=21600,00€

Εξωτερικά επιχρισμ αρμολογ.χρωματισμοί    417,00τ.μ. Χ 100,00€=41700,00€

Τοποθέτηση αντλίας θερμότητας                           κατ αποκοπή     =40000,00€

Περιβάλλων χώρος                                                κατ αποκοπή     =20000,00€

                                                                                     Σύνολο      518.610,00€

  
Η προτεινόμενη παρέμβαση στοχεύει στη λειτουργική αποκατάσταση του ακινήτου, στη συνολική αισθητική αναβάθμιση του χώρου, στη βελτίωση της ενεργειακής και λειτουργικής απόδοσης, στην εξασφάλιση ασφαλούς πρόσβασης για όλους τους χρήστες και στη δημιουργία ενός βιώσιμου μοντέλου λειτουργίας με μακροχρόνιο όφελος για τον Δήμο και την τοπική κοινωνία.  Η επένδυση βασίζεται στις αρχές της λειτουργικότητας, της βιωσιμότητας, της προσβασιμότητας, της ασφάλειας και της ήπιας αρχιτεκτονικής αναβάθμισης. Ο μισθωτής είναι υποχρεωμένος να προβεί στην έκδοση των τυχόν απαιτούμενων αδειών, οι οποίες πρέπει να εκτελεστούν κατά τον προσήκοντα τεχνικά τρόπο. Ο μισθωτής είναι υπόχρεος να συμμορφωθεί προς όλες τις διατάξεις της εργατικής και ασφαλιστικής νομοθεσίας. 
Άρθρο 2

Η δημοπρασία θα είναι φανερή και προφορική και θα διεξαχθεί στο πρώην Δημαρχιακό Κατάστημα Ν. Ιωνίας στην αίθουσα συνεδριάσεων του Δημοτικού Συμβουλίου στις  22/9/2026, ημέρα  Τρίτη και ώρα 12.00           ενώπιον της αρμόδιας επιτροπής, που έχει οριστεί με την  αριθμ. 673/2026 απόφαση του Δημοτικού Συμβουλίου. Σε περίπτωση που η δημοπρασία είναι άγονη, θα διεξαχθεί επαναληπτική στις 29/9/2026, ημέρα Τρίτη                                   και ώρα 12.00  με τους ίδιους όρους και στον ίδιο χώρο. Με απόφαση της δημοτικής  επιτροπής, επιτρέπεται η μείωση της τιμής εκκίνησης του μισθώματος ή τιμήματος.

Με απόφαση του δημοτικού   συμβουλίου, επιτρέπεται η επανάληψη της δημοπρασίας με τους ίδιους όρους:

α) Εφόσον δεν κατακυρωθεί το αποτέλεσμά της λόγω ασυμφόρου του επιτευχθέντος αποτελέσματος, β) εάν η περί κατακύρωσης απόφαση ακυρωθεί για λόγους νομιμότητας, γ) εάν ο τελευταίος πλειοδότης και ο εγγυητής του αρνούνται να υπογράψουν τα πρακτικά, καθώς και όταν ο τελευταίος πλειοδότης δεν προσέλθει εντός των προθεσμιών που τίθενται για την υπογραφή της σύμβασης ή την καταβολή του τιμήματος. Στην περίπτωση αυτή, η εγγύηση συμμετοχής καταπίπτει υπέρ του δήμου  και η δημοπρασία επαναλαμβάνεται σε βάρος του τελευταίου πλειοδότη και του εγγυητή του. Ως τιμή εκκίνησης ορίζεται το ποσό που κατακυρώθηκε επ’ ονόματι του τελευταίου πλειοδότη με τη δυνατότητα μείωσής του έπειτα από απόφαση της δημοτικής   επιτροπής μέχρι δέκα τοις εκατό (10%).

Στην περ. γ) αντί για την επανάληψη της δημοπρασίας, επιτρέπεται, με αιτιολογημένη απόφαση του  Δημοτικού συμβουλίου, για λόγους δημοσίου συμφέροντος και ιδίως όταν η αξία του ακινήτου είναι μικρή, να καλείται ο δεύτερος κατά σειρά πλειοδότης για την υπογραφή της σύμβασης, εάν θέλει, με την τιμή της προσφοράς του. Σε περίπτωση άρνησής του, παραμένουν αναλλοίωτα τα δικαιώματα του δήμου   κατά του τελευταίου πλειοδότη.
                                                       Άρθρο 3

Η διάρκεια της μίσθωσης ορίζεται σε    είκοσι πέντε (25)  έτη και αρχίζει από την  ημερομηνία υπογραφής της σύμβασης. Ο μισθωτής δεν απαλλάσσεται της πληρωμής του μισθώματος εάν δεν έκανε χρήση αυτού χωρίς υπαιτιότητα  του Δήμου.  

Άρθρο 4

           Οι συμμετέχοντες στο διαγωνισμό υποβάλλουν στην αρμόδια επιτροπή φάκελο με τα κάτωθι δικαιολογητικά όλα επί ποινή αποκλεισμού:  

4.1  Για να γίνει δεκτός  στη δημοπρασία  πρέπει να καταθέσει  στην επιτροπή  διενέργειας  της δημοπρασίας,  ως εγγύηση  συμμετοχής στο διαγωνισμό   εγγυητική επιστολή ανεγνωρισμένης Τράπεζας ή βεβαίωση του Ταμείου Παρακαταθηκών και Δανείων για παρακατάθεση σ’ αυτό από αυτόν, που επιθυμεί να λάβει  μέρος στη δημοπρασία, ποσού ίσου προς το ένα δέκατο (1/10) του οριζόμενου στη διακήρυξη ελάχιστου ορίου πρώτης προσφοράς, το οποίο ορίστηκε σε  έξι χιλιάδες (6.000,00) ευρώ ετησίως, ήτοι  εξακοσίων  (600,00) ευρώ, που θα αντικατασταθεί μετά την υπογραφή της σύμβασης με άλλη, ποσού ίσου με το 10% του επιτευχθέντος μισθώματος του πρώτου έτους.   

4.2  Επίσης, οι ενδιαφερόμενοι θα πρέπει να υποβάλουν και τα παρακάτω δικαιολογητικά: 

1. Πιστοποιητικό εγγραφής σε Δήμο ή Κοινότητα ή Κράτους μέλους της Ε.Ε. ή φωτοτυπία της ταυτότητας.
2. Αντίγραφο Ποινικού Μητρώου (πρόσφατο)
3. Πιστοποιητικό Εισαγγελικής Αρχής ότι δεν διώκεται ως φυγόδικος ή φυγόποινος.

4. Πιστοποιητικό του αρμόδιου Πρωτοδικείου  ότι  δεν  έχει  πτωχεύσει, ούτε εκκρεμεί εναντίον του σχετική αίτηση, ούτε βρίσκεται σε πτωχευτικό συμβιβασμό ή πτωχευτική εκκαθάριση ή άλλη ανάλογη πτωχευτική διαδικασία.

5. Υπεύθυνη δήλωση του Ν. 1599/86 στην οποία θα αναφέρεται ότι έλαβε γνώση των όρων της διακήρυξης τους οποίους και αποδέχεται πλήρως καθώς και της πραγματικής κατάστασης του μισθίου μετά των εγκαταστάσεών του.   

6. Βεβαίωση φορολογικής ενημερότητας.

7. Βεβαίωση ασφαλιστικής ενημερότητας των ιδίων και των εργαζομένων τους.                                     

8. Βεβαίωση της Δ/νσης Οικονομικών Υπηρεσιών του Δήμου Βόλου ότι δεν οφείλει  σ’ αυτόν.

9. Υπεύθυνη δήλωση του Ν.1599/86 ότι δεν οφείλει σε κανένα από τα νομικά πρόσωπα, επιχειρήσεις και Οργανισμούς του Δήμου Βόλου. 

10. Υπεύθυνη δήλωση του Ν. 1599/86 στην οποία ο ενδιαφερόμενος θα αναφέρει ότι δεν μετέχει σε οποιασδήποτε μορφής εταιρεία η οποία  οφείλει στο Δήμο.      

     Όταν στην πρόσκληση συμμετέχει εταιρεία:

Ι) Στο όνομα της εταιρείας θα εκδίδονται τα με αριθμούς 4, 5, 6, 7, 8  και 9   δικαιολογητικά.
ΙΙ) Στο όνομα όλων των ομορρύθμων εταίρων προκειμένου περί Ο.Ε. ή Ε.Ε.  και στο όνομα των νομίμων εκπροσώπων περί ΙΚΕ, ΕΠΕ ή ΑΕ θα εκδίδονται τα με αριθμούς 1, 2, 3, 4, 5, 6, 7, 8, 9  και 10 δικαιολογητικά.
ΙΙΙ) Όλες οι εταιρείες θα προσκομίζουν τα καταστατικά ή εταιρικά τους καθώς και όλες τις τροποποιήσεις τους. Επιπλέον, οι μεν ΑΕ πιστοποιητικό της αρμόδιας Υπηρεσίας Εμπορίου περί του καταστατικού και των τυχόν τροποποιήσεών του, καθώς και τα ΦΕΚ που έχουν δημοσιευθεί, οι δε λοιπές  (ΕΠΕ, ΟΕ, ΕΕ) πιστοποιητικό του αρμόδιου Πρωτοδικείου που θα αναφέρεται η σύσταση και οι τροποποιήσεις που έχουν γίνει και οι εξ αυτών  ΕΠΕ τα ΦΕΚ στα οποία έχουν δημοσιευθεί. 


Τα συμμετέχοντα από κοινού φυσικά ή νομικά πρόσωπα ευθύνονται αλληλεγγύως και εις ολόκληρον. 


Η έλλειψη  ενός ή  περισσοτέρων  εκ των  παραπάνω  δικαιολογητικών  αποκλείει  τον ενδιαφερόμενο από τη διαδικασία της συμμετοχής. 

Την ευθύνη για την συγκέντρωση και την εμπρόθεσμη κατάθεση των δικαιολογητικών την φέρει αποκλειστικά  και μόνο ο ενδιαφερόμενος.

Επίσης, αποκλείονται από την διαδικασία επιλογής:

Α) όσοι έχουν  καταδικαστεί:

α) για κλοπή, υπεξαίρεση, απάτη, απιστία, εκβίαση, πλαστογραφία,

δωροδοκία, νομιμοποίηση εσόδων από παράνομες δραστηριότητες. 

β) για παραβίαση των διατάξεων των νόμων περί ηθών  και λεσχών
γ) για παράβαση της περί συναλλάγματος νομοθεσίας. Σε περίπτωση   εταιρείας αυτό ισχύει για όλους τους ομόρρυθμους εταίρους σε Ο.Ε., Ε.Ε. και Ε.Π.Ε. και όλα  τα μέλη του Δ.Σ. για Α.Ε.

δ) για παράβαση της περί ναρκωτικών νομοθεσίας, και
ε) όσοι βρίσκονται σε πτώχευση ή εκκρεμεί εναντίον τους σχετική αίτηση ή βρίσκονται σε πτωχευτικό συμβιβασμό ή πτωχευτική εκκαθάριση ή άλλη ανάλογη πτωχευτική διαδικασία. Και

Β) Όσοι έχουν ληξιπρόθεσμες οφειλές στο Δήμο Βόλου, στα νομικά πρόσωπα, επιχειρήσεις και Οργανισμούς του Δήμου.

Άρθρο 5

Αν κάποιος πλειοδοτεί για λογαριασμό άλλου, οφείλει να δηλώσει αυτό  στην επιτροπή της δημοπρασίας πριν από την έναρξη του συναγωνισμού, στην οποία πρέπει να παρουσιάσει το για το σκοπό αυτό νόμιμο πληρεξούσιο. 
Άρθρο 6

Κάθε προσφορά είναι δεσμευτική για τον πλειοδότη, η δέσμευση δε αυτή μεταβαίνει αλληλοδιαδόχως από τον πρώτο στους ακολούθους και επιβαρύνει οριστικά τον τελευταίο πλειοδότη.

Άρθρο 7

Ο τελευταίος πλειοδότης υποχρεούται να παρουσιάσει αξιόχρεο  εγγυητή ο οποίος θα υπογράψει τα πρακτικά της δημοπρασίας και θα είναι  αλληλεγγύως και σε ολόκληρο υπεύθυνος με αυτόν για την εκπλήρωση των όρων της σύμβασης. 

Ένσταση κατά της νομιμότητας της διενέργειας του διαγωνισμού ή της συμμετοχής κάποιου σε αυτόν, υποβάλλεται από τους συμμετέχοντες εντός προθεσμίας τεσσάρων (4) ημερών από την ημερομηνία διενέργειάς του. Η επιτροπή διενέργειας υποβάλλει εντός τεσσάρων (4) ημερών την ένσταση με αιτιολογημένη γνωμοδότησή της στη δημοτική  επιτροπή, προκειμένου αυτή να αποφανθεί τελικά για την αποδοχή ή την απόρριψή της. Εφόσον η ένσταση 

στρέφεται κατά συμμετέχοντος στον διαγωνισμό, η επιτροπή διενέργειας την κοινοποιεί υποχρεωτικά στον καθ’ ου, ο οποίος έχει δικαίωμα να υποβάλει εγγράφως τις απόψεις του, εντός προθεσμίας δύο (2) ημερών από την κοινοποίηση. Η δημοτική επιτροπή, μετά από την εκδίκαση τυχόν ενστάσεων, αποφασίζει για την κατακύρωση ή μη της δημοπρασίας, εντός δέκα (10) ημερών από τη διενέργειά της. Κατακύρωση χωρεί εφόσον κριθεί συμφέρουσα η προσφορά του πλειοδότη.

Άρθρο 8

Κάθε έλλειψη ή ανακρίβεια δικαιολογητικών, που θα διαπιστωθεί μετά τον έλεγχο και πριν την υπογραφή σύμβασης μίσθωσης, θα συνεπάγεται τον αποκλεισμό του συμμετέχοντος εκείνου, του οποίου τα δικαιολογητικά βρέθηκαν ελλιπή ή ανακριβή.  Η απόφαση αποκλεισμού πρέπει να είναι πλήρως αιτιολογημένη ως προς τους λόγους του αποκλεισμού, να αναγράφεται στα πρακτικά και να ανακοινώνεται   στον ενδιαφερόμενο.

Άρθρο 9 

Οι φάκελοι δικαιολογητικών θα κατατεθούν επί ποινή αποκλεισμού μέχρι στις 11.00  της ημέρας της δημοπρασίας (δηλ. 22/9/2026) στην Επιτροπή. Στη διαδικασία μπορούν να προσέλθουν όλοι οι νόμιμοι εκπρόσωποι των συμμετεχόντων. Αν κάποιος δεν πληροί τις απαιτούμενες προϋποθέσεις, αυτό θα του ανακοινωθεί πριν την έναρξη της διαδικασίας των προφορικών προσφορών. 
Άρθρο 10

Ο τελευταίος πλειοδότης δεν αποκτά δικαίωμα για αποζημίωση λόγω μη έγκρισης των πρακτικών της δημοπρασίας από τα κατά νόμο αρμόδια όργανα. 

Άρθρο 11

 
Η τιμή εκκίνησης της πλειοδοσίας ορίζεται στο ποσό των έξι χιλιάδες (6.000,00) ευρώ ετησίως, ήτοι πεντακόσια (500,00) ευρώ μηνιαίως, αναπροσαρμοζόμενου κατ’ έτος, σε  ποσοστό ίσο με το ύψος του ετήσιου πληθωρισμού (δείκτης Τιμών Καταναλωτή) όπως αυτός υπολογίζεται από την Ελληνική Στατιστική Αρχή (ΕΛ.ΣΤΑΤ.) μέχρι τη λήξη της συμβάσεως.


 Το ψηφιακό τέλος συναλλαγής (3,6%), το οποίο αντικατέστησε το χαρτόσημο, θα καταβληθεί από τον Β΄ συμβαλλόμενο σύμφωνα με τις διατάξεις των άρθρων 5 & 22 του Ν.5135/2024.     

Ο μισθωτής δε δικαιούται σε μείωση του αναπροσαρμοζόμενου κατ’ έτος μισθώματος από την κατακύρωση  της μίσθωσης και εφ’ εξής.

Άρθρο 12

Το μίσθωμα θα προκαταβάλλεται τις πέντε πρώτες ημέρες εκάστου    μήνα στην αρμόδια υπηρεσία  του Δήμου.

Άρθρο 13

Τον μισθωτή βαρύνουν όλες οι δαπάνες για υδροληψία, φωτισμό, δημοτικά τέλη κάθε μορφής, καθώς και δαπάνες κάθε μορφής για τη συντήρηση του μισθίου. Οι δαπάνες για επισκευές ακόμη και όταν πρόκειται  για αναγκαίες βαρύνουν αποκλειστικά τον μισθωτή. Επίσης, τον μισθωτή  βαρύνει και ολόκληρο το αναλογούν ποσοστό χαρτοσήμου, καθώς και κάθε άλλο ισοδύναμο τέλος ή φόρος που τυχόν θα θεσπιστούν.  
Άρθρο 14

Ο τελευταίος πλειοδότης υποχρεούται μέσα σε δεκαπέντε (15)  ημέρες από την  κοινοποίηση σ’ αυτόν της απόφασης του αρμοδίου οργάνου, για το αποτέλεσμα της δημοπρασίας, να προσέλθει μαζί με τον εγγυητή του για τη σύνταξη και υπογραφή της σύμβασης.
 
Κατά  την υπογραφή του συμφωνητικού το πρόσωπο που θα επιλεγεί  υποχρεούται να καταθέσει στο Δήμο Βόλου Εγγυητική Επιστολή Ελληνικής  Τράπεζας αόριστης διάρκειας ή βεβαίωση του Ταμείου Παρακαταθηκών και Δανείων για παρακατάθεση σ’ αυτό από αυτόν, που θα εγγυάται την καλή εκτέλεση όλων των όρων της σύμβασης μίσθωσης που θα υπογραφεί. Το ύψος της ως άνω Εγγυητικής Επιστολής θα είναι ίσο με  το 10% του επιτευχθέντος μισθώματος του πρώτου έτους.

Άρθρο 15

Ο μισθωτής έχει ακέραια την ευθύνη για αποζημίωση για ζημιές ή βλάβες, που θα προκληθούν σε πρόσωπα ή πράγματα, έναντι οποιουδήποτε είτε από τον ίδιο, είτε από το προσωπικό του, είτε από οποιαδήποτε άλλη  αιτία αναγόμενη  στη σφαίρα της αντικειμενικής του ευθύνης. 

Άρθρο 16

Ο Δήμος δεν ευθύνεται έναντι του μισθωτή για την πραγματική κατάσταση στην οποία βρίσκεται το μίσθιο, της οποίας τεκμαίρεται ότι έχει λάβει γνώση αυτός, ούτε συνεπώς υποχρεούται εντεύθεν στην επιστροφή ή μείωση του μισθώματος, ούτε στη λύση της μισθώσεως.

Ο Δήμος δεν ευθύνεται έναντι του μισθωτή, ούτε υποχρεούται σε επιστροφή ή μείωση του μισθώματος ή και λύση της σύμβασης άνευ αποχρώντος λόγου.  Εξ’ άλλου ο μισθωτής δεν έχει δικαίωμα μείωσης του μισθώματος, για βλάβη από θεομηνία ή οποιαδήποτε άλλη αιτία που τυχόν επέλθει  μετά την υπογραφή της σύμβασης. 

Άρθρο 17

Ο Δήμος Βόλου έχει το δικαίωμα να λύσει μονομερώς τη σύμβαση  όταν πρόκειται να ιδιοχρησιμοποιηθεί το μίσθιο, κατόπιν έγγραφης  ειδοποίησης. Το μίσθιο θα παραδοθεί εντός έξι (6) μηνών από την έγγραφη  ειδοποίηση, εκτός εάν ο μισθωτής δεσμεύεται αποδεδειγμένα με μακροχρόνιες συμφωνίες, οπότε ο χρόνος παράδοσης παρατείνεται για χρονικό διάστημα και όχι πέραν των δώδεκα (12) μηνών, άσχετα με τη λήξη  των συμφωνιών του μισθωτή. 

Άρθρο 18

Κατά τη λήξη  της μίσθωσης, ο μισθωτής υποχρεούται να παραδώσει  αμέσως το μίσθιο  με πρωτόκολλο παραδόσεως  στην κατάσταση στην οποία το παρέλαβε. Αλλιώς  θα αποβληθεί βιαίως και θα είναι υποχρεωμένος να καταβάλλει στο Δήμο Βόλου ποσό ίσο προς το 1/10 του καταβαλλομένου, κατά τη λήξη της μίσθωσης, μηνιαίου  μισθώματος,  για κάθε μέρα παραμονής του στο μίσθιο, από την ημέρα της λήξης της μίσθωσης. 

Άρθρο 19

Αν ο μισθωτής καθυστερήσει να καταβάλει το μίσθωμα ή παραβεί  ολικά ή μερικά οποιονδήποτε από τους όρους αυτούς, οι οποίοι θα συμπεριλαμβάνονται και στη σύμβαση μισθώσεως και οι οποίοι θεωρούνται  όλοι ουσιώδεις, θα συνεπάγεται:

α. τη λύση της σύμβασης και την έκπτωση του μισθωτή από κάθε δικαίωμα  από τη σύμβαση και την αποβολή του από το μίσθιο κατά τη νόμιμη διαδικασία. 

β. την κατάπτωση της εγγύησης καλής εκτέλεσης υπέρ του Δήμου Βόλου ως εύλογης και ρητά συμφωνηθείσας ποινικής ρήτρας.    

Άρθρο 20
 Σιωπηρά αναμίσθωση του μίσθιου από τον μισθωτή απαγορεύεται απολύτως. Υπεκμίσθωση επιτρέπεται για χρονικό διάστημα που δεν υπερβαίνει το χρόνο λήξης της μίσθωσης. Σε περίπτωση υπεκμίσθωσης, ο αρχικός μισθωτής εξακολουθεί να ευθύνεται εις ολόκληρον έναντι του δήμου, σύμφωνα με τους όρους της κύριας σύμβασης μίσθωσης (παρ. 5 άρθρο 196 Ν.4555 ΦΕΚ Α 133/19.07.2018). Επίσης, απαγορεύεται η πρόσληψη συνεταίρων και η σύσταση εταιρείας οιασδήποτε μορφής χωρίς τη σύμφωνη γνώμη του Δήμου.  
Άρθρο 21

Ο εκμισθωτής, δηλαδή ο Δήμος Βόλου, δεν υποχρεώνεται να κάνει  οποιαδήποτε επισκευή του μισθίου, έστω και αναγκαία. Κάθε επισκευή ή προσθήκη στο μίσθιο, όπως και οποιαδήποτε άλλη εγκατάσταση θα μπορεί να γίνει από το μισθωτή μόνο μετά από έγγραφη συναίνεση του Δήμου, περιέρχεται δε στην κυριότητα του Δήμου μετά τη λήξη ή τη  λύση της μίσθωσης, χωρίς καμία απολύτως αποζημίωση του μισθωτή.    

Άρθρο 22

Τον πλειοδότη και τελικό μισθωτή του μισθίου επιβαρύνουν τα έξοδα δημοσιεύσεων της διακηρύξεως, τα τέλη της συμβάσεως (νόμιμες κρατήσεις, τέλη χαρτοσήμου). 

Άρθρο 23
Η σύμβαση μίσθωσης θα καταρτιστεί οριστικά μετά την έγκριση του αποτελέσματος από τα κατά νόμο αρμόδια όργανα.  
Άρθρο 24

Ο μισθωτής υποχρεούται να διατηρεί την κατοχή του μισθίου, τις υπέρ  αυτού δουλείες και τα όρια του και γενικά να διατηρεί το μίσθιο σε καλή κατάσταση προστατεύοντάς το από κάθε καταπάτηση, διαφορετικά ευθύνεται σε αποζημίωση.                                                                                       

Άρθρο 25

Πληροφορίες για τη διακήρυξη του διαγωνισμού και για το περιεχόμενο των μελετών παρέχονται  κατά τις  εργάσιμες ημέρες και ώρες από τη Διεύθυνση Οικονομικών- Τμήμα Δημοτικής Περιουσίας & Κληροδοτημάτων, Διεύθυνση: Λ. Ειρήνης 131–Δημαρχείο πρώην Δήμου Ν. Ιωνίας τηλ.  2421353127 και 2421353128.

Περίληψη της διακήρυξης αυτής θα δημοσιευθεί σε μία τοπική εφημερίδα, θα τοιχοκολληθεί στο Δημαρχιακό Κατάστημα και θα αναρτηθεί στην ιστοσελίδα του Δήμου, τουλάχιστον δέκα πλήρεις ημέρες πριν τη δημοπρασία.

Ο  ΔΗΜΑΡΧΟΣ ΒΟΛΟΥ
       




              ΑΧΙΛΛΕΑΣ  ΜΠΕΟΣ
ΕΛΛΗΝΙΚΗ ΔΗΜΟΚΡΑΤΙΑ 


ΔΗΜΟΣ ΒΟΛΟΥ 


Δ/ΝΣΗ  : ΟΙΚΟΝΟΜΙΚΩΝ ΥΠΗΡΕΣΙΩΝ


ΤΜΗΜΑ ΔΗΜΟΤΙΚΗΣ ΠΕΡΙΟΥΣΙΑΣ


& ΚΛΗΡΟΔΟΤΗΜΑΤΩΝ


Ταχ. Διεύθυνση  : Λεωφ. Ειρήνης 131  


Ταχ. Κώδικας	: 38446 –Ν.Ιωνία Βόλου


Πληροφορίες      :  Επ.Μαρίτσης


Τηλέφωνα          :  2421 3 53127  


                              2421 3 53128									 


 


 





Βόλος   11/9/2026


  








